એક અન્ય ઘટનાનો ઉલ્લેખ કરતા નિષ્ઠાએ કહ્યુ કે એક રાતે જ્યારે તે પાર્કિંગમાં હતી ત્યારે વિનોદ દુઆ પણ ત્યાં હતા. તેમણે કહ્યુ કે તે મારી સાથે વાત કરવા ઈચ્છે છે. તેમણે મને તેમની બ્લેક એસયુવીમાં આવવા માટે કહ્યુ. જો કે મને યાદ નથી કે કઈ કાર હતી. મને લાગ્યુ કે મારી સાથેના તેમના વ્યવહારની તે માફી માંગવા ઈચ્છે છે. જ્યારે હું કારમાં બેઠી તો તેમણે મારા ચહેરાનો ઘુરવાનું શરૂ કર્યુ. હું કોઈ પણ પ્રકારે કારમાંથી બહાર નીકળી અને ઓફિસની કારમાં બેસી નીકળી ગઈ. નિષ્ઠાએ લખ્યુ કે તે બાદ પણ તેમણે વિનોદ દુઆને ઘણી વાર રાતે પાર્કિંગમાં જોયા હતા. તમને જણાવી દઈએ કે પત્રકાર વિનોદ દુઆ હાલમાં એક વેબ ન્યૂઝ પોર્ટલ ‘ધ વાયર' સાથે જોડાયેલા છે અને ત્યાં તેઓ ‘જન ગણ મન' નામથી એક કાર્યક્રમ પણ કરે છે.